**Чињенице о утицају дуванских производа на одрживи развој**

Према подацима СЗО, с**ваке године 7 милиона људи умре због употребе дувана: 80% у слабо- и средњеразвијеним земљама.** Трошкови који се приписују пушењу износе 1400 милијарди $, тј. 1,8% глобалног БДП-а.

Пушењу дувана се приписује 12% од свих смртних случајева код одраслих, 14% од свих смртних случајева од хроничних незаразних болести (ХНБ) и око 5% свих смртних случајева од заразних болести (укључујући и 7% од туберкулозе и 12% од инфекција доњих респираторних путева).

 Просечан пушач изгуби 15 година живота. Око ½ корисника ће умрети од болести које су повезане са употребом дувана. Годишњи глобални трошкови за здрвствену заштиту (директни трошкови) износе 422 милијарди *$* (~56*$* по глави или 5,7% од укупних трошкова). Глобални индиректни трошкови (губитaк продуктивности услед болести или превремене смрти) износе око 1000 милијарди *$*. Укупни годишњи трошкови услед пушења су еквивалентни: 10 пута увећаним глобалним трошковима за хуманитарну помоћ, 40% глобалних трошкова за образовање и БДП-у 10. најбогатије земље света - Канаде.

Дуванска индустрија (ДИ) активно циља ка женама, повезујући употребу дувана са женским правима, родном равноправношћу, гламуром и популарношћу, успехом, мршавошћу итд. Стратегије ДИ за промоцију друштвене прихватљивости пушења од стране жена укључују: развој производа, дизајн, рекламирање, ангажовање жена у програмима “друштвене одговорности” и утицај популарних медија. Са друге стране, чињенице указују на то да су, у свету, приближно 7 од 10 узгајивача дувана - жене, а око 1,3 милиона деце млађе од 14 година су експлоатисана у 12 земаља које највише узгајају дуван. Дуванска индустрија значајно зависи од тешког дечијег рада, што доводи до тога да много деце изостаје из школе.

Употреба дувана је чешћа међу сиромашнима и значајан је узрок неједнакости у здрављу, што је погоршано ограниченом доступношћу здравствене заштите сиромашнима. Трошкови за дуван оптерећују ресурсе домаћинства, који би се могли употребити за друге основне потребе, као што је исхрана, образовање и услови становања. У бројним земљама које предњаче по узгоју дувана, више од 10% становништва је потхрањено. Како обољења проузрокована употребом дувана доприносе сиромаштву увећањем трошкова за здравствену заштиту. Дуван се често узгаја на земљишту које би могло да послужи за производњу хране, што је чешће у земљама у којима је иначе присутнији проблем у осигурању довољних количина здравствено-безбедне хране. Тиме, употреба дувана, директно и индиректно, значајно доприноси тзв. „зачараном кругу сиромаштва“

Утицај дувана на животну средину може се сагледати и кроз следеће чињенице које истиче СЗО: 1) емисија дуванског дима загађује атмосферу хиљадама тона хуманих канцерогена, токсичних материја и гасова стаклене баште; 2) дувански отпад садржи преко 7000 ТОКСИЧНИХ ХЕМИКАЛИЈА, укључујући хумане канцерогене; 3) ДИ користи 4,3 милиона хектара и тиме доприноси дефорестацији (2-4%), климатским променама, загађењу животне средине и шумским пожарима; 4) ДИ користи пестициде, регулаторе раста и хемијске фертилизаторе; 5) на сваких 300 цигарета (1,5 групно паковање) страда 1 дрво; 6) годишње настане око 680.000 тона отпада од цигарета; 7) ДИ током производње ствара 2 милиона тона индустријског отпада (материје које се отапају у животну средину из овог отпада загађују земљиште, воду и живи свет).

Готово 2/3 земаља (63%; ~4,7 милијарди људи) примењује бар једну од 6 препоручених мера контроле дувана (КД) од стране СЗО: 1) повећање цена акциза; 2) законом обезбеђена заштита становништва од изложености дуванском диму; 3) забрана продаје малолетницима; 4) забрана рекламирања и промоције дув. производа и спонзорства од стране ДИ; 5) мас-медијске образовне кампање и 6) повећање доступности метода за одвикавање. Више од 50% земаља које најбоље примењују мере КД припадају слабо- и средње-развијеним земљама, доказујући да је напредак могућ независно од степена развоја друштва. Повећање цене акциза на дуванске производе је најефикаснија мера КД, иако је најмање коришћена. Годишње се прикупи око 270 милијарди *$* од акциза. Повећањe oд сaмo 0,8*$* по пакли обезбедило би додатних 141 милијарду *$.* Ово би највише утицало да најсиромашнији оставе пушење, а смањило би и изложеност жена и деце.